Document ID: 31998R0685

RÅDETS FORORDNING (EF) Nr. 685/98 af 16. marts 1998 om indgåelse af en aftale i form af brevveksling om ændring af aftalen i form af brevveksling mellem Det Europæiske Fællesskab og Republikken Bulgarien om gensidig fastsættelse af toldkontingenter for visse vine og om ændring af forordning (EF) nr. 933/95 om åbning og forvaltning af fællesskabstoldkontingenter for visse vine
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 113 sammenholdt med artikel 228, stk. 2, første punktum,
under henvisning til forslag fra Kommissionen, og
ud fra følgende betragtninger:
Den 29. november 1993 blev der mellem Det Europæiske Fællesskab og Republikken Bulgarien undertegnet en aftale i form af brevveksling om gensidig fastsættelse af toldkontingenter for visse vine (1);
denne aftale udløb den 31. december 1997;
for at opretholde den gensidige præferencebehandling og fortsat fremme udviklingen af samhandelen i vinsektoren bør denne aftale forlænges indtil den 31. december 1998;
ved Rådets forordning (EF) nr. 933/95 om åbning og forvaltning af fællesskabstoldkontingenter for visse vine med oprindelse i Bulgarien, Ungarn og Rumænien (2) blev der åbnet toldkontingenter for visse vine i henhold til aftalen i form af brevveksling mellem Det Europæiske Fællesskab og Republikken Bulgarien; forordning (EF) nr. 933/95 bør ændres i overensstemmelse med den nye aftale i form af brevveksling;
for at lette iværksættelsen af visse bestemmelser i aftalen bør Kommissionen kunne vedtage de nødvendige gennemførelsesretsakter efter proceduren i artikel 83 i Rådets forordning (EØF) nr. 822/87 af 16. marts 1987 om den fælles markedsordning for vin (3) -
UDSTEDT FØLGENDE FORORDNING:
Artikel 1
Aftalen i form af brevveksling om ændring af aftalen i form af brevveksling mellem Det Europæiske Fællesskab og Republikken Bulgarien om gensidig fastsættelse af toldkontingenter for visse vine godkendes herved på Fællesskabets vegne.
Teksten til aftalen er knyttet til denne forordning.
Artikel 2
Formanden for Rådet bemyndiges til at udpege den person, der er beføjet til at undertegne aftalen med bindende virkning for Fællesskabet.
Artikel 3
Kommissionen bemyndiges til efter proceduren i artikel 83 i forordning (EØF) nr. 822/87 at vedtage de nødvendige retsakter til gennemførelse af aftalen.
Artikel 4
I forordning (EF) nr. 933/95 foretages følgende ændringer:
1. I artikel 1, stk. 1, ændres »31. december 1997« til »31. december 1998«.
2. Tabellen i artikel 1, stk. 1, litra a): »Vin med oprindelse i Bulgarien« affattes således:
TABELPOSITION
Artikel 5
Denne forordning træder i kraft dagen efter offentliggørelsen i De Europæiske Fællesskabers Tidende.
Den anvendes fra den 1. januar 1998.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 16. marts 1998.

Labels: 3
15
17
18